CELEX: 62021CN0447
Language: da
Date: 2021-07-20 00:00:00
Title: Sag C-447/21 P: Appel iværksat den 20. juli 2021 af Petrus Kerstens til prøvelse af kendelse afsagt af Retten (Syvende Afdeling) den 17. maj 2021 i sag T-672/20, Kerstens mod Kommissionen

25.10.2021   
            
            
               DA
            
            
               Den Europæiske Unions Tidende
            
            
               C 431/8
            
         
      Appel iværksat den 20. juli 2021 af Petrus Kerstens til prøvelse af kendelse afsagt af Retten (Syvende Afdeling) den 17. maj 2021 i sag T-672/20, Kerstens mod Kommissionen
      (Sag C-447/21 P)
      (2021/C 431/06)
      Processprog: fransk
      
         Parter
      
      
         Appellant: Petrus Kerstens (ved avocat C. Mourato)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Ophævelse af kendelse afsagt af Retten den 17. maj 2021, Kerstens mod Kommissionen (T-672/20).
               
            
                  —
               
               
                  Appellen fremmes til realitetsbehandling.
               
            
                  —
               
               
                  Det fastslås, at sagen ikke er moden til påkendelse for så vidt angår realiteten og sagen hjemvises til Retten med henblik på, at denne træffer afgørelse for så vidt angår realiteten.
               
            
                  —
               
               
                  Afgørelsen om sagsomkostningerne udsættes.
               
            
         Anbringender og væsentligste argumenter
      
      De fire appelanbringender vedrører formaliteten vedrørende det søgsmål, appellanten anlagde i første instans.
      Med det første anbringende har appellanten gjort gældende, at Retten med afvisningen af søgsmålet med påstand om annullation af afgørelserne af 20. og 31. januar 2020 tilsidesatte reglerne om bevisbyrde samt artikel 91, stk. 3, i tjenestemandsvedtægten og gengav de faktiske forhold og beviserne forkert.
      Med det andet anbringende har appellanten gjort gældende, at Retten ikke begrundede den appellerede kendelse tilstrækkeligt.
      Med det tredje anbringende har appellanten gjort gældende, at Retten groft tilsidesatte retssikkerhedsprincippet med hensyn til afgørelsen af datoen for forkyndelsen af den anfægtede retsakt.
      Med det fjerde og sidste anbringende har appellanten gjort gældende, at Retten tilsidesatte princippet om ligebehandling af tjenestemænd med hensyn til fastsættelsen af datoen for forkyndelsen af de retsakter, som fremsendes til disse og som kan få retslige følger.